**Åsmund Brøvig** (født 7. januar 1966 i Kristiansand) er en norsk regissør, journalist og mediegründer, mest kjent for sitt humanitære arbeid for utviklingshemmede i Moldova. Han arrangerte det første norske kulturarrangement i Moldova i 2006, med Ibsen som tema, og var med på etableringen av Norges første TV-kanal for og med utviklingshemmede, «empo TV».

Åsmund Brøvig reiste til Moldova i 2003 med sangeren Torstein Sødal for å arrangere en konsert i Operahuset i Chișinău. Han var den første som inviterte utviklingshemmede i det post-sovjetiske samfunnet til å opptre på en offentlig scene. Siden returnerte han til Moldova for å arrangere konserter og turneer til barnehjemmene for utviklingshemmede under prosjektnavnet Another Smiling Face.
3. oktober 2009 etablerte Brøvig Moldovas første offentlige musikkfestival for utviklings- og funksjonshemmede.

I 2009 bidro han til etableringen av Norges første TV-kanal for og med utviklingshemmede, Tellus TV, som senere skiftet navn til empo TV.

Brøvigs utsagn «Det er bare de som ikke kan gi som er fattige» fra et intervju gitt til VGnett, ble kåret til Norges nest best sitat av Foreningen for StatementBank-redaktør i 2007.
Intervjuet ble gitt i forbindelse med at VGnett skrev flere bakgrunnsartikler om Moldova, da Norges fotballandslag møtte Moldova i VM kvalifiseringen i Chișinău, samme året. Brøvig hadde med seg 70 utviklingshemmede til kampen, hvor det moldovske fotballforbundet gav gruppen gratis inngangsbilletter.

15. september 2005 arrangerte Brøvig en forbønnsmesse utenfor katedralen i Chișinău. 5000 lys ble delt ut til de fremmøtte som viste solidaritet med Moldovas ofre for trafficking. Begivenheten gikk direkte på den moldovske statskanalen «Moldova 1» i 2 timer, mens NRK filmet og viste et redigert opptak på TV aksjonens dag 23. oktober, som det året bl.a var viet ofre for menneskehandel.

Fra 2006 til 2008 var også Brøvig ansvarlig for musikkonkurransen GBOB-Challenge (The Global Battle of the Bands) i Moldova og måtte gå flere runder med det britiske konsulatet for å skaffe visum til vinnerbandenes finaledeltakelse i London.

Siden 2008 har han produsert motorsportprogrammene «Pole Position» på Viasat Sport, med dekning av NM-rundene i roadracing og snøscootercross..Han var tidligere frilansjournalist, fotograf og redigerer for Østlandets Blad, TV 2, og NRK Østlandssendingen, og produksjonsmedarbeider i Norsk Radio og TV AS. Han reiste med grunnleggeren av Troens Bevis, Aril Edvardsen, til Brasil, India, Romania, Kenya, Burundi, Kongo, Abkhasia, Sovjetunionen og deretter flere turer til Russland og Sibir, og produserte videoprogrammer fra reisene for NRT.

Berg arbeidskirke var de første til å lage en egen app innenfor Den norske kirke. Brøvig sto for utviklingen og driftingen av denne

Fra 2014 til 2017 var han tilknyttet NRKs kontor i Porsgrunn, Telemark, som produsent, fotograf og redigerer.

Referanser
----------

1. ↑  oblad.no, 23. mai 2006: Arrangerte Ibsen-fest i Moldova
2. ↑  youtube.com, 5. april 2003: Første utviklingshemmet på scenen i Moldova
3. ↑  vg.no, 7. september 2007: Fotballmillionærer til Europas bakgård
4. ↑  youtube.com, 15. desember 2005: Turne med Darrell Mansfield
5. ↑  youtube.com, 5. desember 2008: Barnehjemsgutten Martin får gå i studio før konserten
6. ↑  youtube.com, 3. oktober 2009: Første årlige musikkfestival
7. ↑  oblad.no, 3. desember 2009: Tellus er blitt Empo TV
8. ↑  kjendis.no, 10. januar 2008: Spetalen bak fjorårets verste sitat Arkivert 1. februar 2009 hos Wayback Machine.
9. ↑  vg.no, 7. september 2007: Moldovske barnehjemsbarn til fotballfesten!
10. ↑  vl.no, 7. september 2007: Barnehjemsbarn til fotballfest[*død lenke*]
11. ↑  oblad.no, 5. oktober 2005: Arrangerte trafficking messe
12. ↑  nrk.no, 23. oktober 2005: NRKs sending fra trafficking messe
13. ↑  oblad.no, 13. desember 2007: Ski-mann reddet moldovsk rockeband
14. ↑  gbob.com, 13. juli 2010: Global Battle of the Bands
15. ↑  «Norges Motorsportforbund». *YouTube*. Besøkt 25. januar 2017.
16. ↑  Berg Arbeidskirke (27. juli 2014). «Lansering av App på NRK Vestfoldsendinga». Besøkt 25. januar 2017.
17. ↑  «Berg arbeidskirke lanserer kirke-app». *www.op.no* **(norsk)**. 27. juli 2014. Besøkt 25. januar 2017.
18. ↑  NRK. «Pyrotekniker lager finalefyrverkeri til Artic Winter Games på Grønland». *NRK* **(norsk)**. Besøkt 25. januar 2017.